**Projektas**

**Šilutės rajono savivaldybėS TARYBA**

**SPRENDIMAS**

**DĖL NEKILNOJAMOJO TURTO PIRKIMO**

2020 m. balandžio d. Nr. T1-

Šilutė

Vadovaudamasi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 1 dalies 5 punktu, Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo“ patvirtintu Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašu, Šilutės rajono savivaldybės taryba n u s p r e n d ž i a:

1. Pirkti nekilnojamąjį turtą – Šilutėje, K. Kalinausko g. 11, esančio sandėlio pastato (unikalus numeris 8896-3000-9036, užstatytas plotas 75,00 kv. m, tūris 173 kub. m) 7/200 dalį (savininkas - G. N.) už 293,00 Eur (du šimtus devyniasdešimt tris eurus).

2. Įgalioti Savivaldybės administracijos Ūkio skyriaus Turto poskyrio vyriausiąją specialistę Daivą Thumat pasirašyti Savivaldybės vardu sprendime nurodyto turto notarines pirkimo ir pardavimo sutartis bei perdavimo ir priėmimo aktus.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

Savivaldybės meras

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Virgilijus Pozingis  2020-04-     |  |  |  |  |  | | --- | --- | --- | --- | --- | | D.Rudienė  2020-04- | L. Dromantienė  2020-04-09 | Z.Tautvydienė  2020-04-09 | V.Stulgienė  2020-04-09 | Rengė D.Thumat  2020-04-06 | |  |  |  |  |

ŠILUTĖS RAJONO SAVIVALDYBĖS

ŪKIO SKYRIAUS TURTO POSKYRIS

AIŠKINAMASIS RAŠTAS

**DĖL TARYBOS SPRENDIMO PROJEKTO**

**„DĖL NEKILNOJAMOJO TURTO PIRKIMO“**

2020 m. balandžio 6 d.

|  |
| --- |
| ***1. Parengto projekto tikslai ir uždaviniai.*** |
| *Tarybos sprendimo projekto rengimo tikslas – išpirkti Šilutėje, K. Kalinausko g. 11, esančio sandėlio pastato (unikalus numeris 8896-3000-9036, užstatytas plotas 75,00 kv. m, tūris 173 kub. m) 7/200 dalį (savininkas - G. N.) už 293,00 Eur (du šimtus devyniasdešimt tris eurus).* |
| ***2. Kaip šiuo metu yra sureguliuoti projekte aptarti klausimai.*** |
| *Vadovaujantis* [*Lietuvos Respublikos valstybės ir savivaldybių turto valdymo, naudojimo ir disponavimo juo įstatymo*](http://192.168.0.97:7777/litlex/ll.dll) *6 straipsnio 1 dalies 5 punktu, Savivaldybė turtą įgyja pagal sandorius.*  *Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo“ patvirtinto Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo 67 punktu, perkant nekilnojamąjį daiktą savivaldybės vardu sprendimas dėl derybas laimėjusio kandidato priimamas savivaldybės tarybos nustatyta tvarka.*  *Tauragės apylinkės teismas (toliau – Teismas) turto patikėjimo teise valdo administracinį pastatą, esantį Šilutėje, Lietuvininkų g. 11. Pastato eksploatacijos reikmėms pagal teritorijos detalųjį planą yra įregistruotas atskiras valstybinės žemės sklypas, tačiau tvarkant žemės sklypo dokumentus paaiškėjo, kad Teismas negalės laisvai disponuoti valstybinės žemės sklypu, kol jame stovi grupei fizinių asmenų ir Šilutės rajono savivaldybei nuosavybės teise priklausantis sandėlio pastatas, unikalus numeris 8896-3000-9036, registruotas adresu Šilutė, K. Kalinausko g. 11. Sandėlio pastate yra suformuota ir Nekilnojamojo turto registre įregistruota atskira sandėlio patalpa, kurios unikalus numeris 8896-3000-9036:0001. Nepašalinus Šilutėje, Lietuvininkų g. 11, esančiame valstybinės žemės sklype sandėlio pastato, bus apsunkintas Teismo pastato eksploatacijos, aptarnaujančio personalo, konvojaus tarnybų ir pačio Teismo darbas, t. y. teisingumo vykdymas.*  *Teritorijos tarp Lietuvininkų, Dariaus ir Girėno, Kalinausko gatvių ir karių kapinių Detaliajame plane, patvirtintame Šilutės rajono savivaldybės tarybos 2006 m. birželio 22 d. sprendimu Nr. T1-1172, yra numatyta Šilutėje, K. Kalinausko g. 11, esantį sandėlio pastatą (unikalus numeris 8896-3000-9036) kaip menkavertį nugriauti. Šilutės rajono savivaldybės taryba, atsižvelgdama į Teismo poreikius ir detaliojo plano sprendinius, 2019 m. vasario 21 d. sprendimu Nr. T1-1288 „Dėl Šilutės rajono savivaldybei nuosavybės teise priklausančių nekilnojamųjų daiktų nurašymo“ nurašė pripažintą netinkama (negalima) naudoti Šilutės rajono savivaldybei nuosavybės teise priklausančią Šilutėje, K. Kalinausko g. 11, esančio sandėlio pastato 121/400 dalį, unikalus numeris 8896-3000-9036, pažymėjimas plane 3I1p, inventorinis Nr. 120220112228, dalies plotas 22,69 kv. m. Siekiant užtikrinti Teismo visapusišką funkcionavimą tikslinga išpirkti likusias sandėlio dalis ir jame esančią sandėlio patalpą iš fizinių asmenų ir visą sandėlio pastatą perduoti Teismui. Teismas 2019-11-25 raštu Nr. SI-413 įsipareigojo savo lėšomis atlikti sandėlio pastato griovimo darbus ir sutvarkyti valstybinės žemės sklypą pagal Šilutės rajono savivaldybės tarybos 2006 m. birželio 22 d sprendimu Nr. T1-1172 patvirtintą detalųjį planą.* |
| ***3. Kokių pozityvių rezultatų laukiama.*** |
| *Bus užtikrintas Tauragės apylinkės teismo visapusiškas funkcionavimas.* |
| ***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.*** |
| *Nenumatoma* |
| ***5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.*** |
| *Galiojančių bei keistinų aktų nėra; Kolegijos ar mero priimamų aktų nereikia.* |
| ***6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.*** |
| *Nėra* |
| ***7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.*** |
| *Administracijos direktoriaus 2019 m. lapkričio 28 d. įsakymu Nr. A1-1247 sudarytos pirkimo komisijos protokolas.* |
| ***8. Projekto autorius ar autorių grupė.*** |
| *Daiva Thumat, Ūkio skyriaus Turto poskyrio vyriausioji specialistė.* |
| ***9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.*** |
| *Dėl nekilnojamojo turto pirkimo; Šilutėje, K. Kalinausko g. 11, esančio sandėlio pastato;* |
| ***10. Kiti, autorių nuomone, reikalingi pagrindimai ir paaiškinimai.*** |
| *Su perkamo sandėlio pastato ir sandėlio patalpos pirkimo dokumentais galima susipažinti Ūkio skyriaus Turto poskyrio 204 kabinete.* |

*Ūkio skyriaus Turto poskyrio vyriausioji specialistė Daiva Thumat*